31988D0666
L 382/44
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 21 декември 1988 година
относно временното прилагане на Договорения протокол за изменение на Споразумението между Европейската икономическа общност и Хонконг за търговия с текстилни продукти
(88/666/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че в очакване приключването на необходимите процедури за сключване на Споразумението между Европейската икономическа общност и Хонконг относно търговията с текстилни продукти, с начало 2 октомври 1986 г., споразумението временно се прилага от 1 януари 1987 г., в съответствие с Решение 88/213/ЕИО от страна на Общността (1);
като има предвид, че това споразумение предвижда възможност за количествени корекции на квотите за някои категории, за да позволи въвеждането на Комбинираната номенклатура;
като има предвид, че след консултациите между Общността и Хонконг, на 29 юли 1988 г. беше иницииран договорен протокол за промяна на квотите за продукти категория 7 и 78 съгласно споразумението;
като има предвид, че до приключването на необходимите процедури за сключване на споразумението и договорения протокол, договореният протокол следва да се прилага временно, считано от 1 януари 1988 г., при условие, че съществува реципрочно временно прилагане от страна на Хонконг,
РЕШИ:
Член 1
До приключване на необходимите процедури за неговото сключване, Договореният протокол за изменение на Споразумението за търговия с текстилни продукти между Европейската икономическа общност и Хонконг се прилага временно в Общността, считано от 1 януари 1988 г., при условие, че съществува реципрочно временно прилагане от страна на Хонконг.
Текстът на договорения протокол е прикрепен към настоящото решение.
Член 2
Комисията се приканва да потърси съгласие от правителството на Хонконг за временното прилагане на договорения протокол, посочен в член 1, и да нотифицира Съвета за това.
Съставено в Брюксел на 21 декември 1988 година.